alexandrainst/scandi-wiki huggingface dataset:
Hans Neusidler

Hans Neusidler (1508/1509 – 1563) var en tysk luttspiller («Lautenschlager») og komponist av ungarsk herkomst.

Ved siden av Hans Judenkönig og Hans Gerle regnes Neusiedler som en av hovedrepresentantene for den tidlige tyske luttmusikken.

Liv og virke 
Neusidler slo seg ned i Nürnberg i 1530, det første stedet verkene hans ble publisert i. Notebøkene hans i tysk lutt-tabulatur inneholder utførlige anvisninger for framføring på lutt og var nok tiltenkt selvstudier. De fikk stor utbredelse, forleggere i Venezia, Frankfurt og Straßburg ga ut ettertrykk. 

Sønnene Melchior Neusidler (1531–1590) og Konrad Neusidler (1541 til etter 1604) var også luttenister og komponister.

Publikasjoner 
Alle ble gitt ut i Nürnberg
Ein newgeordent künstlich Lautenbuch in zwen Theyl getheylt: der erst für die anfahenden Schuler (1536)
Der ander Theil des Lautenbuchs: darin sind begriffen vil ausserlesner kunstreycher Stuck von Fantaseyen, Preambeln, Psalmen, und Muteten … auff die Lauten dargeben (1536)
Ein newes Lautenbüchlein mit vil schonen Liedern (1540)
Das erst Buch: ein newes Lautenbüchlein mit vil feiner lieblichen Liedern für die jungen Schuler (1544)
Das ander Buch: ein new künstlich Lautten Buch für die anfahenden Schuler (1544)
Das dritt Buch: ein new kunstlich Lauten Buch darin vil trefflicher … Kunst Stück von Psalmen und Muteten (1544)
Das erst Buch: ein newes Lautenbüchlein mit vil feiner lieblichen Liedern, für die jungen Schuler (1547)
Das ander Buch: ein new künstlich Lauten Buch erst yetzo von newem gemacht für junge und alte Schüler (1549)

Referanser

Kilder

Eksterne lenker 
 
 
 
 
 
  Hans Neusiedler, classic-arietta.de
  Musikkeksempler spilt av Uwe Grosser

Renessansekomponister
Tyske komponister
Luttspillere
Hans Judenkönig

Hans Judenkönig (ca. 1450 – 1526) var en tysk luttenist og en av de mest betydelige instrumentalistene i renessansen.

Judenkönig bodde og virket i nærheten av universitetet i Wien. Han ble særlig kjent for to svært populære og vidt utbredte lærebøker ment for egenopplæring i luttspill.

Verk 
 Utilis et compendiaria introductio, qua ut fundamento iacto quam facillime musicum exercitium, instrumentorum et lutine, et quod vulgo Geygen nominant, addiscitur Wien ca. 1515/1519
 Ain schone kunstliche Underweisung in disem Büechlein, leychtlich zu begreyffen den rechten Grund zu lernen auff der Lautten und Geygen Wien 1523

Referanser

Kilder

Eksterne lenker 

 
 
 Accessible Lute Music, lutt-tabulatur på Sarge Gerbodes luttsider
 Artikkel med musikkeksempler, aeiou.at
 Karl Euling: Das Priamel bis Hans Rosenplüt: Studien zur Volkspoesie Google Books

Tyske musikere
Luttspillere
Personer fra Schwäbisch Gmünd
Hans Gerle

Hans Gerle den eldre (før 1500 – 1554) var en tysk luttenist og komponist fra renessansen.

Liv 
Gerle var formodentlig sønn av Nürnbergs mest kjent luttmaker, Conrad Gerle (ca. 1445 – 1521).

Hans Gerle var en svært dyktig luttspiller, og publiserte tre bind med luttmusikk i årene 1532, 1533 og 1552. Det første bindet inneholdt anvisninger til spill på lutt, viola da gamba og rebec, og dessuten instruksjoner i lesing av tabulatur. Det inneholdt stort sett stykker av tyske komponister, som Paul Hofhaimer, Heinrich Isaac, Ludwig Senfl, Thomas Stoltzer og Johann Walter. Det andre bindet for lutt inneholder stykker av Hayne van Ghizeghem, Isaac Obrecht, Jacob Obrecht, Josquin des Prez, Jean Mouton, Claudin de Sermisy, Adrian Willaert og Ludwig Senfl. Det tredje bindet inneholdt hovedsakelig transkripsjoner av stykker som tidligere bare var tigjengelige i italiensk tabulatur. I dette bindet finner en stykker av Domenico Bianchini, Pietro Paolo Borrono, Giovanni Maria da Crema, Simon Gintzler, Antonio Rotta, Francesco Canova da Milano og Alberto da Ripa.

Verk 
 1532 Musica teusch, auf die Instrument der grossen unnd kleinen Geygen, auch Lautten.
 1533 Tabulatur auff die Laudten
 1552 Eyn newes sehr künstlichs Lautenbuch.

Referanser

Kilder

Litteratur 
 Pieces for the Renaissance Lute. 17 Stücke für Renaissance Lute von Hans Gerle. Bearbeidet av Richard Darsie, Tree Edition, München 1989
 Hans Gerle. Eyn newes sehr künstlichs Lautenbuch. Faksimile, Tree Edition, München 1989 og Cornetto-Verlag, Stuttgart
 Hans Gerle. Musica Teusch (auf die Instrument …). Faksimile, Cornetto-Verlag, Stuttgart 2012

Eksterne lenker 
 
 

Renessansekomponister
Tyske komponister
Luttspillere
Tonga under VM i friidrett 2015

Tonga deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; La Shondra David Mosa'Ati. Han deltok under 100 meter for herrer. Han satte personlig rekord, men klarte ikke å kvalifisere seg fra innledende runde.

Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)

Menn
Bane- og landeveisøvelser

Referanser

Eksterne lenker 
 Iaaf: Deltagende lag

Tonga under VM i friidrett
Nasjoner under VM i friidrett 2015
Sport i Oseania i 2015
Sport på Tonga
2010-årene på Tonga
STMicroelectronics

STMicroelectronics er et fransk-italiensk flernasjonalt elektronikk- og halvleder-fabrikant med hovedkvarter i Genève, Sveits. Selskapet er Europas største brikkeprodusent.

Morselskapet er registrert i Amsterdam, Nederland. I USA har det sitt hovedkvarter i Coppell, Texas. Hovedkvarteret for Asia og Stillehavet befinner seg i Singapore, mens hovedkvarteret for Japan og Korea befinner seg i Tokyo. Selskapets hovedkvarter for Kina befinner seg i Shanghai.

Selskapet ble grunnlagt i 1957 som Società Generale Semiconduttori. I 1987 fusjonerte det med SGS-Thomson og fikk sitt nåværende navn.

Eksterne lenker 
 

IT-selskaper
Italienske industriselskaper
Selskaper notert på New York Stock Exchange
Selskaper etablert i 1987
1957 i Italia
Halvlederprodusenter
Eritrea under VM i friidrett 2015

Eritrea deltok i VM i friidrett 2015 (utendørs) fra 22. august til 30. august 2015 i Beijing i Kina.

Medaljevinnere

Referanser

Eksterne lenker 
 Iaaf: Deltagende lag

Eritrea under VM i friidrett
Nasjoner under VM i friidrett 2015
2010-årene i Eritrea‎
Ghirmay Ghebreslassie

Ghirmay Ghebreslassie (født 14. november 1995) er en eritreisk langdistanseløper som har spesialisert seg på maraton. Han vant VM i friidrett 2015 i Beijing i Kina. Han er den yngste vinneren av maraton i et verdensmesterskap.

Referanser

Eksterne lenker 
 
  Profil hos All-Athletics

Eritreiske maratonløpere
Eritreiske langdistanseløpere
Verdensmestere i friidrett
Deltakere for Eritrea under Sommer-OL 2016
Friidrettsutøvere under Sommer-OL 2016
Deltakere for Eritrea under VM i friidrett 2015
Fødsler i 1995
Biographie-Portal

Biographie-Portal er en fritt tilgjengelig online database som via en felles indeks gir tilgang til flere biografiske oppslagsverk på ulike språk.

Databasen ble etablert i 2009 som et samarbeidsprosjekt mellom Bayerische Staatsbibliothek, Historische Kommission bei der Bayerischen Akademie der Wissenschaften, Österreichische Akademie der Wissenschaften og stiftelsen Historisches Lexikon der Schweiz.

Opprinnelig var det bare med tyskspråklige oppslagsverk, men hensikten er å inngå avtaler som gjør det mulig å integrere andre nasjonale og regionale biografiske oppslagsverk i fellesregisteret.

Per august 2015 gir databasen tilgang til et register og en felles indeks som omfatter rundt  personoppføringer i:
 Allgemeine Deutsche Biographie (ADB)
 Neue Deutsche Biographie (NDB)
 Österreichisches Biographisches Lexikon 1815–1950 (ÖBL)
 Historisches Lexikon der Schweiz (HLS),
 Sächsische Biografie (SäBi)
 Rheinland-Pfälzische Personendatenbank (RPPD)
 Slovenska biografija (SBL)
 Oesterreichisches Musiklexikon 1815–1950 (OeML)

Se også 
 Deutsche Biographie

Referanser

Eksterne lenker 
 Biographie-Portal: søkeside, engelsk versjon

Oppslagsverk
Tysk litteratur
Nettleksika
Etableringer i 2009
Gro-Helen Tørum

Gro-Helen Tørum (født 1962) er en norsk selverklært klarsynt og forfatter bosatt i Desenzano, Italia. Tørum har vært med som klarsynt i åtte sesonger av TVNorge-programmet Åndenes makt, i FEMs programserie Fra sjel til sjel og FEMs talkshow Studio 5 på den andre siden. I 2014 ga Tørum ut boka Sjaman på høye hæler. I 2015 deltok hun i TV 2s Skal vi danse.

Referanser

Eksterne lenker 
 

Norske forfattere
Skal vi danse-deltakere
Klarsynte
Surinam under VM i friidrett 2015

Surinam deltok under VM i friidrett 2015 (utendørs) fra 22. august til 30. august 2015 i Beijing i Kina.

Resultater 
(Q, q – kvalifisert, NM – ikke noe gyldig resultat, SB – årsbeste, PB - personlig rekord)

Menn 
Bane- og landeveisøvelser

|-style=text-align:center
|style=text-align:left| Jeffrey Vanan
|style=text-align:left| 100 meter
|10,55
|3 '''Q
|10,57
|44
|colspan=4 
|}

Referanser

Eksterne lenker 
 
 Offisielt nettsted til IAAF-konkurransen

Surinam under VM i friidrett
Nasjoner under VM i friidrett 2015
2010-årene i Surinam
Sport i Sør-Amerika i 2015
Beredskapsetaten (Oslo)

Beredskapsetaten er en etat i Oslo kommune under Byrådslederens kontor (BLK). Etatens formål er å sørge for at kommunens beredskapsmessige plikter i krig og fred blir ivaretatt på en tilfredsstillende måte, herunder å rådgi, veilede og føre tilsyn med etatenes og bydelenes beredskapsarbeid.

Videre vedlikeholder og forvalter etaten på kommunens vegne ti av byens offentlige tilfluktsrom og leier disse ut til parkerings-, lager- og idrettsformål i fredstid.

Beredskapsetaten ble opprettet i 1939 under navnet Luftvernkonsulentens kontor. I 1950 ble navnet endret til Sivilforsvarskonsulentens kontor, i 1962 til Beredskapskontoret og i 1996 til Beredskapsetaten. Etaten markerte således 75-årsjubileum i 2014.

De viktigste lovene som får anvendelse for etaten er lov om særlige åtgjerder under krig, krigsfare og lignende forhold, lov om helsemessig og sosial beredskap, lov om forsynings- og beredskapstiltak og Sikkerhetsloven. Av særskilt betydning for Oslo kommune og landets øvrige kommuner er lov om kommunal beredskapsplikt.

Organisasjon
Etaten er organisert i en stab, Avdeling for strategi og utvikling og Avdeling for samfunnssikkerhet og beredskap.

Referanser

Eksterne lenker
 
 Beredskapsetaten på Twitter

Krisehåndtering
Kommunale myndigheter i Oslo
Etableringer i 1939
Rule 34

Rule 34 – «If it exists, there is porn of it – no exceptions» (på norsk: «Regel 34 – hvis det eksisterer, så finnes det porno av det – ingen unntak») er et utbredt internettmem som sier at det finnes internettporno av så godt som alt. De mest populære målene for dette memet er tegneserier og animasjon.

Opphav 
Memet har opphav i en tegneserie på nett fra 2003, med tittelen «Rule #34 There is porn of it. No exceptions» (på norsk: « Regel #34 Det finnes porno av det. Ingen unntak») som ble tegnet av Peter Morley-Souter for å formidle sitt sjokk over en pornografisk parodi av Tommy og Tigern. Morley-Souter la ut tegneserien hans på det britiske nettstedet Zoom-Out i 2004. Den nøyaktige opprinnelsen av Rule 34 er ukjent, men det er generelt trodd at memet er relatert til 4chans «Rules of the Internet» (på norsk: «Internettets regler»).

Popularisering 
Memet har blitt veldig utbredt, mest grunnet populariteten av porno på Internett, spesielt i genrer som fanfiction og hentai.

I 2008 postet brukere av 4chan flere pornografiske parodier av flere tegneserier for å demonstrere sannheten til memet.

Mens memet spredde seg rundt Internett, begynte annen media å rapportere om det. En artikkel fra Daily Telegraph fra 2009 listet Rule 34 som nummer tre på en Topp 10-liste over Internettets lover og regler. En artikkel fra CNN i 2013 sa at Rule 34 var «mest sannsynlig den mest berømte» internettregelen som har blitt en del internettkulturen.

Ifølge Ogi Ogas og Sai Gaddam, så «i dag, trives Rule 34 som rykter på blogger, YouTube-videoer, på Twitter, og på andre nettsider. Det blir ofte brukt som et verb, for å beskrive at man har laget en pornografisk parodi.» De mener at grunnen til at memet har blitt så populært er at for folk flest så «virker det sant».

Variasjoner 
Det originale memet har blitt omfraset mens det har spredd seg. Noen variasjoner av det utelater «Ingen unntak»-delen.
 «Rule 34: There is porn of it.» (på norsk: «Regel 34: Det finnes porno av det.»)
 «Rule 34: If it exists, there is porn of it.» (på norsk: «Regel 34: Hvis det finnes, så finnes det porno av det.»)
 «Rule 34: If it exists, there is Internet porn of it.» (på norsk: «Regel 34: Hvis det finnes, så finnes det internettporno av det.»)
 «Rule 34: If you can imagine it, it exists as Internet porn.» (på norsk: «Regel 34: Hvis du kan forestille deg det, så finnes det internettporno av det.»)
 «Rule 34: If it exists, there is porn of it. If not, start uploading.» (på norsk: «Regel 34: Hvis det finnes, så finnes det porno av det. Hvis ikke, så begynn å last opp»)
 «Rule 34: If it exists, there is porn of it. If not, now there is.» (på norsk: «Regel 34: Hvis det finnes, så finnes det porno av det. Hvis ikke ennå, så er det det nå»)

Referanser

Eksterne lenker 
 Rules of the Internet, fra Urban Dictionary
 25 SFW Rule #34 Images, Holy Taco.

Internettfenomener
VM i friidrett 2015 – 100 meter kvinner

Øvelsen 100 meter damer ved VM i friidrett 2015 ble avholdt på Beijing Nasjonalstadion 23. august (forsøksheat) og 24. august (semifinaler og finale) med 54 utøvere fra 36 nasjoner. Shelly-Ann Fraser-Pryce deltar som forsvarende mester og har årsbeste i verden med tiden 10,74 sekunder.

Norge var representert av Ezinne Okparaebo som kom på 18.-plass i semifinalene og ikke kvalifiserte seg til finalen.

Rekorder
For mesterskapet var rekorder som følgende:

Kvalifikasjonskrav

Program

Resultater

Forsøksheat

Kvalifisering: De tre beste i hvert heat (Q) og ellers de tre raskeste utøverne (q) kvalifiserte seg til neste runde

Semifinaler
Kvalifisering: De to beste i hver semifinale (Q) og ellers de 2 raskeste (q) kvalifiserte seg til finalen.

Finale
Finalen ble avholdt kl. 21.35.

Referanser

00100
100 meter under VM i friidrett
Malta under VM i friidrett 2015

Malta deltok under VM i friidrett 2015 (utendørs) fra 22. august til 30. august 2015 i Beijing i Kina.

Resultater 
(DQ – diskvalifisert)

Kvinner 
Bane- og landeveisøvelser

Eksterne lenker 
 
 Offisielt nettsted til IAAF-konkurransen 

Malta under VM i friidrett
Nasjoner under VM i friidrett 2015
2010-årene på Malta‎
Mikronesia under VM i friidrett 2015

Mikronesiaføderasjonen deltok under VM i friidrett 2015 (utendørs) fra 22. august til 30. august 2015 i Beijing i Kina.

Resultater

Kvinner 
Bane- og landeveisøvelser

Eksterne lenker 
 
 Offisielt nettsted til IAAF-konkurransen 

Mikronesia under VM i friidrett
Nasjoner under VM i friidrett 2015
Sport i Mikronesiaføderasjonen i 2015
VM i friidrett 2015 – 800 meter menn

Øvelsen 800 meter menn ved VM i friidrett 2015 ble avholdt på Beijing Nasjonalstadion 22. 23. og 25. august.

Norge var ikke representert i øvelsen.

Kvalifikasjonskrav

Program

Resultater

Forsøksheat

Kvalifikasjon: De tre beste utøverne i hvert (Q) og ellers de seks raskeste utøverne (q) kvalifiserte seg til neste runde

Semifinaler
Kvalifisering: De første 2 i hvert heat (Q) og ellers de 2 raskeste (q) gikk videre til finalen.

Finale
Finalen ble avholdt fra kl. 20.55.

Referanser

800 m
Mellomdistanseløp
Kongekamp

Kongekamp er et storstrategispill utviklet av Paradox Entertainment og utgitt av Levende bøker i 2001. Spillet er en norsk versjon av spillet Svea Rike III, som ble utgitt i Sverige av Levande Böcker i 2000. Den engelske tittelen er Europa Universalis: Crown of the North.

Eksterne lenker 
 http://www.nb.no

Strategivideospill
Videospill utviklet i Sverige
Pär Cederqvist

Pär Cederqvist (også stavet Pär Cederquist; født 10. mars 1980) er en svensk fotballspiller. Cederqvist, som er spiss, spiller for IFK Värnamo i Superettan. Cederqvist har tidligere spilt for Djurgårdens IF Östers IF i Allsvenskan, samt for Walsall i Football League Two.

Referanser

Litteratur

Eksterne lenker 
 
 «Pär Cederqvist», profil på SvFFs hjemmeside 

Svenske fotballspillere
Fotballspillere for Djurgårdens IF
Fotballspillere for Åtvidabergs FF
Fotballspillere for Östers IF
Fotballspillere for Raufoss IL
Fotballspillere for Walsall FC
Fotballspillere for Landskrona BoIS
Fotballspillere for Jönköpings Södra IF
Fotballspillere for IFK Värnamo
Fødsler i 1980
VM i friidrett 2015 – Kulestøt menn

Øvelsen Kulestøt herrer ved VM i friidrett 2015 ble avholdt på Beijing Nasjonalstadion 23. august med 20 utøvere fra 22 nasjoner.

Med 22,56 meter, det lengste resultatet i verden siden 2004 var Joe Kovacs regnet som favoritt i kamp mot to ganger forsvarende verdensmester David Storl. Kovacs tok ledelsen i første runde med 21,23. Storl tok over i andre runde med 21,46. Mot slutten av tredje runde kom første overraskelse da O'Dayne Richards tangerte som jamaikanske rekord med 21,69. Med oceansk rekord og 21,58 ble Tomas Walsh andre overraskelse i fjerde runden og tok over sølvplassen. Kovacs var da ute av pallen, men bare få kast senere, i fjerde runde, landet kula på 21,67 og Storl ble henvist til fjerdeplass. Medaljefordelingen ble klar i femte runde da Kovacs fikk opp vinnerstøtet på 21,93 og Storl sikret sølvet med 21,74.

Norge var ikke representert i øvelsen.


Medaljevinnere

Kvalifikasjonskrav

Program

Resultater

Kvalifisering

Kvalifisering: Utøvere som kaster minst 20,65 m (Q) eller som er blant de tolv beste utøverne (q) dersom færre enn 12 oppnår 20,65 m

Finale

Referanser

Kulestøt h
Kulestøt under VM i friidrett
Hidden Path Entertainment

Hidden Path Entertainment er et selvstendig videospillstudio som utvikler og produserer interaktive spill til konsoller som er nå og til konsoller som kommer i fremtiden.

De har blant annet vært med på å lage spillene:
 Counter-Strike: Global Offensive
 Defense Grid 2
 Age of Empire 2 HD Edition
 Defense Grid: Containment

Eksterne lenker 
 

Videospillutgivere
Næringsliv i Washington
Selskaper fra USA
Selskaper etablert i 2006
Elisabeth Kübler-Ross

Elisabeth Kübler-Ross (født 8. juli 1926 i Zürich i Sveits, død 24. august 2004 i Scottsdale i Arizona i USA) var en sveitsisk-amerikansk psykiater, forfatter og pionér innen arbeidet med alvorlig syke og døende samt i forskningen omkring døende. Kübler-Ross er opphav til Kübler-Ross-modellen, som inndeler dødsprosessen i fem faser.

Liv og virke

Bakgrunn 
Under andre verdenskrig tok hun som tenåring del i flyktninghjelparbeidet i Zürich og besøkte senere også dødsleiren i Majdanek. Hun tok medisinsk utdanning fra universitetet i Zürich i 1957. I 1958 kom hun til USA, der hun videreutdannet seg til psykiater.

Karriere 
Elisabeth Kübler-Ross begynte sitt arbeide omkring døden og dødsprosessen som psykiater på et sykehus i New York. Hun arbeidet der for å humanisere pleien av alvorlig syke og døende. Kübler-Ross' arbeide skulle etterhvert stadig mer dreie seg om den såkalte «nær-døden opplevelsen» og hun skal ha intervjuet tusentalls pasienter med livstruende tilstand for å kartlegge deres opplevelser i nærheten av døden.

Kübler-Ross-modellen 
Kübler-Ross-modellen sier at når en person står foran døden eller andre ekstreme, fryktutløsende endelikt (som personen ser det), så kommer han eller hun å oppleve en rekke følelsesmessige faser: fornektelse, sinne, forhandling, depresjon og aksept. Denne hypotesen presenterte Kübler-Ross i boken On Death and Dying (1969), som var inspirert av hennes arbeide med døende pasienter.

Senere engasjement i dødsspørsmål 
I den senere del av sitt yrkesaktive liv ble Kübler-Ross stadig mer innrettet mot åndelige spørsmål og arbeidet som foreleser og workshop-leder for å hjelpe mennesker til å komme over det hun kalte utestående problemer («unfinished business»). Hun deltok også i debatten omkring hiv og aids. Hun skapte ikke hospice-pleien, men hun var en sterk talskvinne for denne form for pleie i livets sluttfase.

I sitt omfattende intervjuarbeide kunne Kübler-Ross ikke unngå å støte på mengder av fortellinger om «nær-døden-opplevelser». Hun foreleste og deltok i debatten også på dette området.

Referanser

Eksterne lenker 
 
 

Psykiatere fra USA
Sveitsiske leger
Personer fra Zürich
National Women's Hall of Fame
Olav Totland

Olav Nikolai Totland (født 11. september 1904 i Bergen, død 26. juli 1996 samme sted) var en norsk prest og politiker for Arbeiderpartiet. 

Totland tok først handelsgymnas i 1922 og ble ikke student før i 1928. Han jobbet på kontor i tiden mellom 1922 og 1928. I studietiden var han klokker i St. Olav menighet i Bergen, en menighet uten kirke skilt ut fra Sandviken menighet. Han ble cand.theol. i 1934 og jobbet deretter som sekretær hos Bjørgvin bispedømme og som hjelpeprest i St. Olav til 1940, da han ble hjelpeprest i Årstad kirke. Han var deretter sokneprest i Bruvik i Hordaland fra 1048 til 48 til 1958. Fra 1959 var han sokneprest i Nykirken i Bergen til han gikk av for aldersgrensen i 1970.

Den politiske karrieren startet han i 1959 da han ble medlem av Bergen bystyre. Der var han i tre perioder fram til 1971. I 1965 ble han 1. varamann til Stortinget, og da Nils Langhelle døde i 1967, overtok han plassen etter ham fra 28. august 1967. Han ble gjenvalgt i neste periode fra 1969 til 1973. I de seks årene på Stortinget var han medlem av Justiskomiteen. Fra 1971 til 1987 var han medlem av Ekteskapslovutvalget. 

Foruten sine offentlige verv var han medlem av Kristne Arbeideres hovedstyre fra 1961, formann 1969-1972. Han var også sterkt engasjert i Blå Kors, som medlem av kretsstyret i Hordaland og i styret for sosialbygg og tilsynshjem.

Referanser

Kilder

Eksterne lenker 
 

Norske lutherske prester
Ap-politikere
Stortingsrepresentanter 1965–1969
Stortingsrepresentanter 1969–1973
Personer fra Bergen kommune
Drøbak Montessori skole

Drøbak Montessori skole er en barneskole for 1. - 7. trinn i Drøbak i Frogn kommune. Den drives etter Maria Montessoris pedagogiske prinsipper.

Skolen i Drøbak ble startet i 1995. Den holder til sentralt i byen i den såkalte «Lensmanssgården», omgitt av en stor hage.

Drøbak Montessori stiftelse driver også Drøbak Montessori barnehage (startet 1991) og Drøbak Montessori ungdomsskole (etablert 2005).

Se også
Liste over Montessoriskoler i Norge

Eksterne lenker
 Drøbak Montessori skole
 Drøbak Montessori stiftelse

Montessoriskoler
Barneskoler i Viken
Skoler i Frogn